‘n Paar wenke vir goedkoop geskenke - Jou Geld | Solidariteit WêreldJou Geld | Solidariteit Wêreld
‘n Paar wenke vir goedkoop geskenke
Jesus se geboorte is die fokus van Kersfees vir Christene oor die wêreld heen en mense ruil geskenke uit om saam bly te wees dat Jesus as geskenk gegee is. Geskenke hoef nie duur te wees nie.
Hier is ‘n paar goedkoop idees:
* Neem ‘n dier aan by die dieretuin.
* Koop kos vir ‘n behoeftige gesin.
* Maak kunsgoedjies.
* Gebruik die geld om vir ver familie te gaan kuier.
* Gesinne kan bruikbare ware saamsit en daaruit geskenke kies.
* Plante/kruie in selfgeverfde bottels.
* Handgemaakte foto-collage/resepteboek.
* Maak CD’s van liedjies of lees ‘n boek voor.
* Maak ‘n fotokalender.
* Sing ‘n lied; skryf ‘n gedig.
* Maak kussings van ou klere en vul met kruie soos laventel.
* Video-onderhoud met ouma/oupa oor hul kinderdae.
* Maak ‘n strokiesprentboek van jou en familie se pretdae.
KERSFEESTRADISIES SE OORSPRONG
* In antieke Romeinse tye is 25 Desember gevier as die geboortedag van die songod Sol Invictus en was ook die laaste dag van die fees ter ere van die god Saturnus. Dit word gereken dat Jesus in Junie gebore is, maar die datum is deur die vroeë Christelike kerk verander na 25 Desember om die heidense konnotasie teen te werk.
* Die Kersboom het sy oorsprong in die tradisie van antieke volkere om met die koms van die lente bome en boomtakke te versier ter ere van hulle verskillende gode.
* Sinterklaas, of Kersvader, was oorspronklik die biskop St. Nicholaas wat geskenke aan kinders uitgedeel het.
* In Italië is geglo St. Nicholaas se ouma sit vir kinders geskenke in kouse.
* Die Germaanse god Wodan het met sy wit baard op ‘n wit perd deur die hemele gery. Amerika het die takbokke en slee ingebring.
* Die Nederlanders het die benaming St. Nicholaas na Sinterklaas verander.
* In 1931 het die Sweedse kunstenaar, Haddon Sunblom, Kersvader in die rooi uitrusting getooi waarin ons hom vandag nog ken, vir ŉ Coca-Cola-advertensie.
Hanukkah (Die Fees van Ligte) word elke jaar deur die Joodse volk gevier. In 165 v.C. het die Makkabeërs die Griekse/Siriese leër na agt dae verslaan en die tempel in Jerusalem bevry en heringewy. Dit word in November/Desember herdenk deur elke aand ‘n kers in ŉ spesiale minora aan te steek totdat agt kerse brand. Christene kan dit ook vier met ‘n goddelike boodskap vir elke aand, nl.:
God het gesê: “Laat daar lig wees.”
Die Woord is ‘n lig vir ons pad.
Jesus het gekom as die lig.
Met bekering sien ons die lig.
Ons wandel in die lig.
Ons skyn ons lig in die wêreld.
Die Heilige Gees is die olie wat ons verlig.
God se heerlikheid sal helderder skyn as die son.
Michael, S. 2014. “Here’s why Christians should celebrate Hanukkah“.
Millard, C. 1999. “A Children’s Companion Guide to America’s History“.
Keller, W. 1955. “The Bible as history“.
Hurlbut, J.L. 1967. “The story of the Christian church“.